**Nyhedsbrev forår 2022**

**Lukkedag** 13/4 (påske 13/4-18/4). skriv på listen i institutionen om jeres barn kommer 11/4 og 12/4.

**Storebørnsfest** 29/4, de børn der skal starte på fritidshjem 1/5, holder fest for deres børnehavekammerater. De store børn laver en isbod, hvor de laver gammeldags isvafler til alle de andre. Vi laver lege og aktiviteter for alle, så det bliver en festdag for hele institutionen – også vuggestuebørnene. De kommende fritidshjemsbørn får overrakt deres børnehavediplom med en mappe af billeder og ting de har lavet i børnehavetiden.

Børnene får en seddel med hjem med besked om, hvad de skal have med hjemmefra til dagen.

**Personalet i Kollektivhuset Bella**

Vi har desværre sagt farvel til Mark fra Team 1 i børnehaven og Ida fra Mummierne. Det var hele tiden meningen at de var her i en begrænset periode, men det er jo trist alligevel. Begge er heldigvis stadig tilknyttet institutionen som vikarer i en periode. Mark stopper sin vikarperiode 12/4 og starter på sin uddannelse.

Hos Mummierne er Mathilde startet.

Christina er startet i børnehaven hos Team 1.

Melissa hos Team 2 tager på orlov i maj måned.

Sumaya fra Team 2 er på skoleforløb, men kommer tilbage 22/6.

**Nye børn**

I april har vi børn der flytter gruppe i institutionen (Mummi til Trolde, Trolde til børnehave). Vi har også børn der starter i institutionen i denne måned.

På forældremødet talte vi blandt andet om at de børn der er startet er faldet godt til.

**Mummi**

På samme forældremøde, kom der et ønske om at ”frede” tidsrummet 9-9.30 til morgensamling ved at aflevere før eller efter, hvis det er muligt. Derved undgår vi at skulle gå fra morgensamlingen for at tage imod børnene.

**Telefonpolitik**

Jeres børn har krav på jeres opmærksomhed og nærvær når I afleverer og henter dem. Vi ser alligevel en del forældre der taler telefon i institutionen i de situationer.

Derfor vil vi henstille at I venter med at tale telefon til efter I har sagt farvel eller at I får talt færdigt inden I henter.

**Nødpasning**

Husk at læse årshjulet igennem når I får det. Her står blandt andet hvornår der er lukkedage. Hvis man har brug for nødpasning ved lukkedage, skal man give besked om behovet **4 uger før den aktuelle lukkedag.** Nødpasningen vil foregå med en vikar fra institutionen i en af institutionerne i netværket i en radius af maksimalt fem kilometer.

Den vikarlønning skal dækkes af institutionens budget og der bliver ikke tilført ekstra midler i den forbindelse.

Da vi gerne vil bruge institutionens ressourcer hvor der er størst behov, vil vi meget gerne have at man forbereder sig i god tid og eventuelt finder alternative løsninger.

**Sampasning**

Københavns Kommune har i sommerferieperioden lagt tre ugers ferielukning. Vi har som institution ingen indflydelse på i hvilke uger lukningen bliver lagt.

Udmeldingen er på nuværende at der sommerferielukket 11/7-29/7. Det er ugerne 28-29-30.

Som med nødpasningen er det ikke pasning i egen institution med kendt personale, men i en institution i vores netværk i radius af maksimum fem kilometer.